স্টাফ রিপোর্টার ॥ ঢাকা-সিলেট মহাসড়কের হবিগঞ্জ সদর উপজেলার পুরাসুন্দা ও সুরাবই এর মধ্যবর্তী স্থানে ঢাকাগামী যাত্রীবাহী ইউনিক বাস ও বিপরিত দিক থেকে আসা চাল বোঝাই (ঢাকা মেট্রো-ট-১৬-৬৭১৪) ট্রাকের সংর্ঘষে ১০ জন আহত হয়েছেন। গতকাল বৃহস্পতিবার রাত ৩টার দিকে ঢাকা-সিলেট মহাসড়কে এ দুর্ঘটনা ঘটে। এ খবর পেয়ে শায়েস্তাগঞ্জ হাইওয়ে থানার একদল পুলিশ ঘটনাস্থলে পৌছে স্থানীয়দের সহযোগীতায় আহতদের উদ্ধার করে চিকিৎসালয়ে প্রেরণ করেন।